
18                                           DR.31.10.2018                                                                                                                                            

 
Tuan Hassan bin Abdul Karim [Pasir Gudang]: Terima kasih Tuan Yang di-

Pertua. Berkenaan dengan isu perjanjian air ini, saya minta penjelasan daripada Yang 
Berhormat Menteri, adakah benar tanggapan umum terutama di selatan, di Johor bahawa 
Kerajaan Singapura menganggap Perjanjian Air antara Malaysia-Singapura ini perjanjian 
yang terlalu keramat, terlalu suci atau sacred yang sekiranya perjanjian ini dikaji semula, 
membawa kepada dibatalkan? Ada tanggapan yang berlegar bahawa Singapura sanggup 
pergi perang untuk memastikan bekalan air daripada sungai Johor, dari Malaysia itu terjamin. 
Oleh sebab itu, pendirian mereka begitu keras.  

■1130 

Jadi, sebagai Yang Berhormat Menteri di Kementerian Luar Negeri, saya ingin 
meminta penjelasan adakah persepsi atau tanggapan ini benar? Ini kerana kawasan Pasir 
Gudang ini berdekatan dengan Singapura, berkongsi Selat Tebrau, Selat Johor yang terlalu 
cetek dan dekat. Terima kasih Tuan Yang di-Pertua. 

Dato' Haji Marzuki bin Yahya: Terima kasih Yang Berhormat Pasir Gudang. Jadi 
untuk makluman Yang Berhormat Pasir Gudang, hari ini hubungan dua hala di antara 
Malaysia dan Singapura adalah begitu baik. Banyak perkara yang dapat kita selesaikan 
melalui diplomasi perbincangan. 

Jadi, saya pula tidak difahamkanlah sampai ada hendak berperang kerana air ini. 
Akan tetapi perkara ini kita ada jalan keluarnya. Kalau sekiranya perkara ini tidak dapat 
diselesaikan, kita boleh bawa kepada timbang tara. Ini bergantung kepada budi bicara dan 
keputusan kerajaan. Jadi saya rasa tanggapan tersebut itu yang dimaksudkan oleh Yang 
Berhormat tadi memang tidak benar sama sekali kerana ini ada sesetengah pihak yang cuba 
mengadu-domba. Bagi kita Malaysia kita lebih mengutamakan hubungan kita dengan dua 
hala. Sekian, terima kasih. 

 

9. Tuan Teh Kok Lim [Taiping] minta Menteri Pendidikan menyatakan usaha-usaha 
yang telah diambil untuk membaiki kedudukan universiti-universiti tempatan utama di 
peringkat antarabangsa. 

 

Timbalan Menteri Pendidikan [Puan Teo Nie Ching]: Terima kasih Tuan Yang di-
Pertua. Terima kasih Yang Berhormat Taiping. Tuan Yang di-Pertua, untuk makluman Ahli 
Yang Berhormat, Kementerian Pendidikan Malaysia berpendirian bahawa ranking institusi 
pendidikan tinggi (IPT) adalah penting tetapi bukan menjadi matlamat utama sesebuah IPT. 

Sebaliknya, aspek yang sedang mendapat perhatian serius KPNK ini adalah untuk 
meningkatkan kualiti berteraskan nilai dan kemanusiaan melalui elemen kasih sayang, 
kegembiraan dan hormat-menghormati. Di dalam Pelan Pembangunan Pendidikan Malaysia 
2015-2025 (Pendidikan Tinggi), aspek kualiti adalah salah satu teras yang menjadi 
keutamaan. Akan tetapi kerajaan baharu mahukan lebih banyak hasil terutamanya kualiti 
para pensyarah, kualiti graduan, kualiti kurikulum dan kecekapan mengurus kos dalam 
ekosistem yang lebih mampan. Ini penting bagi memastikan kecemerlangan berterusan di 
dalam sistem pendidikan tinggi. 

 

[Tuan Yang di-Pertua mempengerusikan Mesyuarat] 

 

Justeru, KPM sedang melaksanakan transformasi penawaran program akademik 
universiti awam bagi memastikan program akademi yang hendak ditawarkan merupakan 
program yang relevan, terkini dan mempunyai kadar kebolehpasaran graduan yang tinggi. 
Manakala, program akademik yang dikekalkan dalam sistem penawaran adalah program 
yang menepati aspek keperluan tenaga negara, laluan kerjaya dan tahap kebolehpasaran 
graduan dan tiada duplikasi program akademik sedia ada di kalangan IPT. 

Walau bagaimanapun, KPM terus berusaha untuk memperkukuhkan kedudukan UA 
di peringkat antarabangsa melalui memperbanyakkan program partnership dengan izin dan 
kolaborasi dengan institusi terkenal dunia melalui Skim Padanan Geran Penyelidikan. Antara 
kolaborasi tersebut adalah kerjasama dengan Research Council United Kingdom (RCUK) 



Tuan Hassan bin Abdul Karim [Pasir Gudang]: Terima kasih Tuan Yang di- Pertua. Berkenaan dengan isu perjanjian air ini, saya minta penjelasan daripada Yang Berhormat Menteri, adakah benar tanggapan umum terutama di selatan, di Johor bahawa Kerajaan Singapura menganggap Perjanjian Air antara Malaysia-Singapura ini perjanjian yang terlalu keramat, terlalu suci atau sacred yang sekiranya perjanjian ini dikaji semula, membawa kepada dibatalkan? Ada tanggapan yang berlegar bahawa Singapura sanggup pergi perang untuk memastikan bekalan air daripada sungai Johor, dari Malaysia itu terjamin. Oleh sebab itu, pendirian mereka begitu keras. #1130 Jadi, sebagai Yang Berhormat Menteri di Kementerian Luar Negeri, saya ingin meminta penjelasan adakah persepsi atau tanggapan ini benar? Ini kerana kawasan Pasir Gudang ini berdekatan dengan Singapura, berkongsi Selat Tebrau, Selat Johor yang terlalu cetek dan dekat. Terima kasih Tuan Yang di-Pertua. Dato' Haji Marzuki bin Yahya: Terima kasih Yang Berhormat Pasir Gudang. Jadi untuk makluman Yang Berhormat Pasir Gudang, hari ini hubungan dua hala di antara Malaysia dan Singapura adalah begitu baik. Banyak perkara yang dapat kita selesaikan melalui diplomasi perbincangan. Jadi, saya pula tidak difahamkanlah sampai ada hendak berperang kerana air ini. Akan tetapi perkara ini kita ada jalan keluarnya. Kalau sekiranya perkara ini tidak dapat diselesaikan, kita boleh bawa kepada timbang tara. Ini bergantung kepada budi bicara dan keputusan kerajaan. Jadi saya rasa tanggapan tersebut itu yang dimaksudkan oleh Yang Berhormat tadi memang tidak benar sama sekali kerana ini ada sesetengah pihak yang cuba mengadu-domba. Bagi kita Malaysia kita lebih mengutamakan hubungan kita dengan dua hala. Sekian, terima kasih. 9. Tuan Teh Kok Lim [Taiping] minta Menteri Pendidikan menyatakan usaha-usaha yang telah diambil untuk membaiki kedudukan universiti-universiti tempatan utama di peringkat antarabangsa. Timbalan Menteri Pendidikan [Puan Teo Nie Ching]: Terima kasih Tuan Yang di- Pertua. Terima kasih Yang Berhormat Taiping. Tuan Yang di-Pertua, untuk makluman Ahli Yang Berhormat, Kementerian Pendidikan Malaysia berpendirian bahawa ranking institusi pendidikan tinggi (IPT) adalah penting tetapi bukan menjadi matlamat utama sesebuah IPT. Sebaliknya, aspek yang sedang mendapat perhatian serius KPNK ini adalah untuk meningkatkan kualiti berteraskan nilai dan kemanusiaan melalui elemen kasih sayang, kegembiraan dan hormat-menghormati. Di dalam Pelan Pembangunan Pendidikan Malaysia 2015-2025 (Pendidikan Tinggi), aspek kualiti adalah salah satu teras yang menjadi keutamaan. Akan tetapi kerajaan baharu mahukan lebih banyak hasil terutamanya kualiti para pensyarah, kualiti graduan, kualiti kurikulum dan kecekapan mengurus kos dalam ekosistem yang lebih mampan. Ini penting bagi memastikan kecemerlangan berterusan di dalam sistem pendidikan tinggi. [Tuan Yang di-Pertua mempengerusikan Mesyuarat]. Justeru, KPM sedang melaksanakan transformasi penawaran program akademik universiti awam bagi memastikan program akademi yang hendak ditawarkan merupakan program yang relevan, terkini dan mempunyai kadar kebolehpasaran graduan yang tinggi. Manakala, program akademik yang dikekalkan dalam sistem penawaran adalah program yang menepati aspek keperluan tenaga negara, laluan kerjaya dan tahap kebolehpasaran graduan dan tiada duplikasi program akademik sedia ada di kalangan IPT. Walau bagaimanapun, KPM terus berusaha untuk memperkukuhkan kedudukan UA di peringkat antarabangsa melalui memperbanyakkan program partnership dengan izin dan kolaborasi dengan institusi terkenal dunia melalui Skim Padanan Geran Penyelidikan. Antara kolaborasi tersebut adalah kerjasama dengan Research Council United Kingdom (RCUK).